โบรกฯส่องหุ้นกลุ่มเกษตรและอาหารชูหุ้นไก่ส่งออกโต-ได้บาทอ่อนหนุน
กลุ่มอาหารที่มีโอกาสเติบโตคือไก่ส่งออก และยังเสริมด้วยเรื่องค่าเงินบาทที่ยังอ่อนค่าสำหรับธุรกิจกุ้ง คาดว่าต้องรอผู้ประกอบการปรับตัวเพราะไทยโดนสหรัฐและยุโรปมองไม่ดีในเรื่องสถานการณ์แรงงานผิดกฎหมายและไทยถูกตัดจีเอสพีกุ้งไปอียู ขณะที่ราคากุ้งส่งออกถูกแข่งราคาจากกุ้งอินเดีย-เวียดนาม ส่วนกลุ่ม soft commodity สถานการณ์ดีขึ้นเพราะถึงแม้ราคายางพารา-ถั่วเหลืองจะลดลงแต่ผู้ประกอบการสามารถบริหารให้มีมาร์จิ้นดีขึ้น เราคาดว่าความต้องการของยางพาราและถั่วเหลืองจะดีขึ้นในปี 59 แต่ธุรกิจน้ำตาลน่าจะยังลำบาก
31 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (31 ส.ค.) ว่า ให้น้ำหนัก NEUTRAL กับกลุ่มเกษตรและอาหาร และ Top pick คือ GFPT (TP 12 บาท) และ TVO (TP 27.80 บาท) กลุ่มอาหารที่มีโอกาสเติบโตคือไก่ส่งออก และยังเสริมด้วยเรื่องค่าเงินบาทที่ยังอ่อนค่า
สำหรับธุรกิจกุ้ง คาดว่าต้องรอผู้ประกอบการปรับตัวเพราะไทยโดนสหรัฐและยุโรปมองไม่ดีในเรื่องสถานการณ์แรงงานผิดกฎหมายและไทยถูกตัดจีเอสพีกุ้งไปอียู ขณะที่ราคากุ้งส่งออกถูกแข่งราคาจากกุ้งอินเดีย-เวียดนาม
ส่วนกลุ่ม soft commodity สถานการณ์ดีขึ้นเพราะถึงแม้ราคายางพารา-ถั่วเหลืองจะลดลงแต่ผู้ประกอบการสามารถบริหารให้มีมาร์จิ้นดีขึ้น เราคาดว่าความต้องการของยางพาราและถั่วเหลืองจะดีขึ้นในปี 59 แต่ธุรกิจน้ำตาลน่าจะยังลำบากเพราะค่าเงินเรียลบราซิลกดดันราคาน้ำตาลโลกทำให้ผู้ส่งออกไทยมีมาร์จิ้นต่ำลง และตลาดโลกยังมีสต๊อกน้ำตาลในระดับสูง